

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
03 (θ: 2007.07.01^9:47:51 
ΕΕ5Τ 
Ρθ35θπ: δίβΠθο ΡϋΡ 
(θΓΤίΟθΟΟβίΙ) | 
ίοοβίίοη: Α0τβ|5, ΕΙΙίγιϊΚο 
Τ γρο9Γ3ίίο 


16513 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1066 

28 Ιουνίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Έγκριση υπερωριακής απασχόλησης υπαλλήλων της 
Γενικής Γραμματείας Εμπορίου του Υπουργείου 

Ανάπτυξης. 1 

Τροποποίηση διατάξεων του Οργανισμού της Αγρο¬ 
τικής Τράπεζας της Ελλάδος (Α.Τ.Ε.). 2 

ΑΠΟΦΑΣΕΙ Σ 

Αριθμ. Β2 - 2357 (1) 


Έγκριση υπερωριακής απασχόλησης υπαλλήλων της Γε¬ 
νικής Γραμματείας Εμπορίου του Υπουργείου Ανά¬ 
πτυξης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΑΝΑΠΤΥΞΗΣ 

Έχοντας υπόψη: 

1. Τον ν. 1558/1985 (Φ.Ε.Κ. 137/Α/1985) «Κυβέρνηση και 
Κυβερνητικά όργανα». 

2. Το π.δ. 397/1988 (Φ.Ε.Κ. 185/Α/1988) «Οργανισμός 
του Υπουργείου Εμπορίου», όπως τροποποιήθηκε και 
ισχύει. 

3. Το π.δ. 27/1996 (Φ.Ε.Κ. 19/Α/1996) «Συγχώνευση των 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου, στο Υπουργείο Ανάπτυξης» 
όπως ισχύει μετά την έκδοση του π.δ. 122/17.3.2004 
(Φ.Ε.Κ. 85/Α/2004) «Ανασύσταση του Υπουργείου Του¬ 
ρισμού». 

4. Την υπ’ αριθμ. Δ15/Α/Φ19/ΟΙΚ/4040/24.2.2006 κοι¬ 
νή απόφαση του Πρωθυπουργού και του Υπουργού 
Ανάπτυξης «Περί ανάθεσης αρμοδιοτήτων στους Υφυ¬ 
πουργούς Ανάπτυξης Αναστάσιο Νεράντζη και Ιωάννη 
Παπαθανασίου». 

5. Την υπ’ αριθμ. Β3-61/17.5.2004 απόφαση του Υπουρ¬ 
γού Ανάπτυξης, «Εξουσιοδότηση για υπογραφή εγγρά¬ 
φων “Με εντολή Υπουργού” στον Γενικό Γραμματέα 
Εμπορίου, στον Γ ενικό Γ ραμματέα Καταναλωτή, στους 
Γενικούς Διευθυντές, στους Προϊσταμένους των Διευ¬ 
θύνσεων και Τ μημάτων των Γ ενικών Γ ραμματειών Εμπο¬ 
ρίου και Καταναλωτή», όπως συμπληρώθηκε με την υπ’ 
αριθμ. Β3-113/20.7.2004. 


6. Την υπ’ αριθμ. Β3-77/14.4.2006, όπως τροποποιήθηκε 
με την υπ’ αριθμ. Β3-175/7.6.2007 απόφαση του Υφυ¬ 
πουργού Ανάπτυξης, «Εξουσιοδότηση για υπογραφή 
εγγράφων “Με εντολή Υφυπουργού” στον Γ ενικό Γ ραμ¬ 
ματέα Εμπορίου, στον Γ ενικό Γ ραμματέα Καταναλωτή, 
στους Γ ενικούς Διευθυντές, στους Προϊσταμένους των 
Διευθύνσεων και Τμημάτων των Υπηρεσιών του Υπουρ¬ 
γείου που αναφέρονται στο άρθρο 3 της υπ’ αριθμ. 
Δ.15/Α/Φ19/01Κ/4040/24.2.2006 απόφασης». 

7. Την ανάγκη παρακολούθησης της διαμόρφωσης των 
τιμών και ελέγχου διακίνησης των νωπών αγροτικών 
προϊόντων, όλων των παρεχόμενων υπηρεσιών και των 
υγρών καυσίμων και των βιομηχανικών αγαθών, σε όλα 
τα στάδια εμπορίας. 

8. Τις διατάξεις του άρθρου 16 του ν. 3205/23.12.2003 
(Φ.Ε.Κ. 297/Α/23.12.2003) «Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ.Δ. και 
Ο.Τ.Α., μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβε¬ 
στικού και Λιμενικού Σώματος και άλλες συναφείς δι¬ 
ατάξεις». 

9. Την υπ’ αριθμ. Β1/923/14.2.2007 απόφαση του Υπουρ¬ 
γού Ανάπτυξης, «Καθορισμός ωραρίου προσωπικού των 
υπηρεσιών της Γ. Γ. Εμπορίου». 

10. Το γεγονός ότι η δαπάνη που θα προκύψει για το 
χρονικό διάστημα 1.7.2007 ως 31.12.2007 ανέρχεται σε 
402.202 ευρώ περίπου και θα καλυφθεί από τον φορέα 
35/140 και των κωδικών 0511 και 0512, αποφασίζουμε: 

1. Εγκρίνουμε την υπερωριακή απασχόληση εκατόν 
πενήντα δύο (152) υπαλλήλων της Γ ενικής Γ ραμματείας 
Εμπορίου του Υπουργείου Ανάπτυξης ως εξής: 

α) είκοσι επτά (27) υπαλλήλων της Δ/νσης Τιμών Πα¬ 
ροχής Υπηρεσιών β) τριάντα (30) υπαλλήλων της Δ/ 
νσης Τ ιμών Βιομηχανικών Προϊόντων και Φαρμάκων γ) 
πενήντα πέντε (55) υπαλλήλων της Δ/νσης Τιμών Τροφί¬ 
μων και Ποτών δ) σαράντα (40) υπαλλήλων της Δ/νσης 
Οικονομικού, με αντικείμενο την διενέργεια ελέγχων 
στην αγορά, για το χρονικό διάστημα από 1.7.2007 μέχρι 
31.12.2007. Τα συνεργεία ελέγχου θα εργάζονται υπερω- 
ριακά τις απογευματινές ώρες των εργάσιμων ημερών 
και συγκεκριμένα από τις ώρες 15 ης απογευματινής ως 
22 ας βραδινής και μέχρι εξήντα (60) ώρες συνολικά το 
μήνα για κάθε υπάλληλο, καθώς και, κατά περίπτωση, 
μπορούν να εργάζονται έως δεκαέξι ώρες το μήνα τις 

Κυριακές και τις εξαιρέσιμες ημέρες και τις νυχτερινές 
ώρες, από 22 ας βραδινής ως 6 ης πρωινής. 

2. Έργο των συνεργείων είναι ο έλεγχος της εφαρ¬ 
μογής των διατάξεων του Αγορανομικού Κώδικα, των 
Αγορανομικών Διατάξεων και αποφάσεων που ισχύουν. 
Ειδικότερα η υπερωριακή εργασία θα αφορά α) τη διε¬ 
νέργεια ελέγχων και την παρακολούθηση της διαμόρ¬ 
φωσης των τιμών κατά τη διακίνηση και εμπορία των 
νωπών αγροτικών προϊόντων, β) τη διενέργεια ελέγχων 
και την παρακολούθηση της διαμόρφωσης των τιμών σε 
όλες τις παρεχόμενες υπηρεσίες και γ) τη διενέργεια 
ελέγχων και την παρακολούθηση της διαμόρφωσης των 
τιμών σε όλα τα στάδια διακίνησης και εμπορίας των 
υγρών καυσίμων και των βιομηχανικών αγαθών και δ) 
όσον αφορά τους υπαλλήλους της Δ/νσης Οικονομικού 
επιπλέον θα εργάζονται για την αντιμετώπιση αυξη¬ 
μένων και έκτακτων αναγκών της Δ/νσης Οικονομικού 
για τον έλεγχο και την εκκαθάριση των δικαιολογητι- 
κών πληρωμών των Κλιμακίων Ελέγχου (Λαϊκές Αγο¬ 
ρές, Υπαίθριο Εμπόριο) καθώς και για τη συγκέντρωση 
και έλεγχο στοιχείων των πάσης φύσεως αμοιβών των 
υπαλλήλων προς έκδοση φορολογικών βεβαιώσεων. 

3. Την ευθύνη για τη συγκρότηση, τον συντονισμό και 
την παρακολούθηση του έργου των ως άνω συνεργεί¬ 
ων, έχουν οι προϊστάμενοι των Διευθύνσεων α) Τιμών 
Τροφίμων και Ποτών, β) Τιμών Βιομηχανικών Προϊόντων 
και Φαρμάκων γ) Τιμών Παροχής Υπηρεσιών και δ) Οικο¬ 
νομικού, για τους υπαλλήλους των οικείων Υπηρεσιών 
καθώς και για τους υπαλλήλους της Γ ενικής Γ ραμμα- 
τείας Εμπορίου που θα διατεθούν για την στελέχωση 
των συνεργείων ελέγχων. 

4. Η απόφαση αυτή έχει αναδρομική ισχύ (1) ένα μήνα 
από την ημερομηνία δημοσίευσης στην Εφημερίδα της 
Κυβερνήσεως. 

Η απόφαση αυτή να δημοσιευθεί, σε περίληψη, στην 
Εφημερίδα της Κυβερνήσεως. 

Αθήνα, 22 Ιουνίου 2007 

Ο Γ ενικός Γ ραμματέας 

I. ΜΠΕΝΟΠΟΥΛΟΣ 

-♦- 

Αριθμ. 282123 (2) 

Τροποποίηση διατάξεων του Οργανισμού της Αγροτι¬ 
κής Τράπεζας της Ελλάδος (Α.Τ.Ε.). 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 1 του ν.δ/τος 170/1974 «Περί τροποποι- 
ήσεως, συμπληρώσεως, καταργήσεως, κ,λπ. διατάξεων 
του Οργανισμού της Αγροτικής Τραπέζης της Ελλάδος 
και εφαρμογής της υπ’ αριθμ. 36/1971 αποφάσεως του 
Δευτεροβαθμίου Διοικητικού Διαιτητικού Δικαστηρίου 
(Δ.Δ.Δ.Δ.) Αθηνών και επί του προσωπικού αυτής» (Φ.Ε.Κ. 
344 Α'). 

β) Της παρ. 2 του άρθρου 19 του ν. 1735/1987 «Προ¬ 
σλήψεις στο δημόσιο τομέα, κοινωνικός έλεγχος στη 


δημόσια διοίκηση, πολιτικά δικαιώματα και άλλες δια¬ 
τάξεις» (Φ.Ε.Κ. 195 Α'). 

γ) Του άρθρου 90 του κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Φ.Ε.Κ. 98 Α'). 

2. Την υπ’ αριθμ. 226698/1980/6.3.1973 απόφαση του 
Υπουργού Εθνικής Οικονομίας «περί εγκρίσεως του 
Οργανισμού της Αγροτικής Τραπέζης της Ελλάδος» 
(Φ.Ε.Κ. 389 Β'), που κυρώθηκε με το ν.δ. 213/1973 «περί 
κυρώσεως της υπ’ αριθμ. 226698/1980 της 6 ης Μαρτίου 
1973 αποφάσεως του Υπουργού Εθνικής Οικονομίας και 
του δια ταύτης εγκριθέντος Οργανισμού της Αγροτικής 
Τραπέζης της Ελλάδος» (Φ.Ε.Κ. 270 Α'), όπως τροποποι¬ 
ήθηκε και συμπληρώθηκε μεταγενέστερα. 

3. Τις υπ’ αριθμ. 15/7.7.2006 και 5/12.3.2007 αποφάσεις 
του Διοικητικού Συμβουλίου της Αγροτικής Τράπεζας 
της Ελλάδος. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη στον προϋπολο¬ 
γισμό της Αγροτικής Τράπεζας της Ελλάδος, αποφα¬ 
σίζουμε: 

Εγκρίνουμε τις υπ’ αριθμ. 15/7.7.2006 και 5/12.3.2007 
αποφάσεις του Διοικητικού Συμβουλίου της Αγροτικής 
Τράπεζας της Ελλάδος, με τις οποίες επέρχονται στον 
ισχύοντα Οργανισμό της οι παρακάτω τροποποιήσεις 
και συμπληρώσεις. 

Άρθρο 1 

Η παράγρ. 3 του άρθρου 21, όπως τροποποιήθηκε και 
ισχύει, αντικαθίσταται ως εξής: 

«3. Οι Διευθυντές των Καταστημάτων, σύμφωνα με 
τον παρόντα Οργανισμό και τον Κανονισμό λειτουρ¬ 
γίας των Καταστημάτων, εκπροσωπούν δικαστικά και 
εξώδικα την Τράπεζα ενώπιον όλων των Δικαστηρίων, 
των δικαστικών, διοικητικών, δημοσίων, δημοτικών ή 
άλλων αρχών, υπηρεσιών ή δημόσιων λειτουργών, του 
Ταμείου Παρακαταθηκών και Δανείων, των συμβολαι¬ 
ογράφων κατά την επίσπευση ή την αναστολή ή την 
αναγγελία ή τη συμμετοχή της Τράπεζας σε πλειστη- 
ριασμό ή πλειοδοσία και την υπογραφή κάθε σχετικού 
με τη διενέργεια και ολοκλήρωση του πλειστηριασμού 
εγγράφου, και ενεργούν, σύμφωνα με τις πάγιες ή ειδι¬ 
κές οδηγίες, εντολές και κατευθύνσεις των Κεντρικών 
Υπηρεσιών για όλα τα θέματα που αφορούν τα Κα¬ 
ταστήματα στην περιφέρειά τους. Επίσης υποβάλουν 
μηνύσεις και εγκλήσεις και παραιτούνται από αυτές, 
δηλώνουν παράσταση πολιτικής αγωγής, δίνουν όρκο 
ή έγγραφες εξηγήσεις σε δικαστικές ή εισαγγελικές 
αρχές και διορίζουν τους δικηγόρους, που έχουν ορισθεί 
να εκπροσωπούν τα Καταστήματα, ως πληρεξουσίους 
για την εκπροσώπηση της Τράπεζας στις παραπάνω 
δίκες, πλειστηριασμούς κ.λπ.. 

Σε περίπτωση ελλείψεως, απουσίας ή κωλύματος των 
Διευθυντών των Καταστημάτων τα ανωτέρω διενεργού- 
νται από τους νόμιμους αναπληρωτές αυτών». 

Άρθρο 2 

Το άρθρο 38, όπως τροποποιήθηκε και ισχύει, αντι¬ 
καθίσταται ως εξής: 

«Αρθρο 38 
Κλάδος Οικονομικών 

1. Ο Κλάδος Οικονομικών περιλαμβάνει τις επόμενες 
θέσεις, που κατανέμονται σε βαθμούς ως εξής: 

ΘΕΣΕΙΣ 

Στο βαθμό του Τμηματάρχη Α' 950 

Στους βαθμούς μέχρι και του Τμηματάρχη Β' 5.770 

ΣΥΝΟΛΟ: 6.720 

2. Για το διορισμό στο βαθμό του Υπολογιστή απαιτεί¬ 
ται πτυχίο ή δίπλωμα οποιουδήποτε Τμήματος ΑΕΙ της 
ημεδαπής, περιλαμβανομένων και των πτυχίων ή διπλω¬ 
μάτων του Ελληνικού Ανοικτού Πανεπιστημίου (Ε.Α.Π.) 
και των Προγραμμάτων Σπουδών Επιλογής (Π.Σ.Ε.), ή 
ισότιμων σχολών της αλλοδαπής. 

3. Γ ια το διορισμό στο βαθμό του Βοηθού απαιτείται 
πτυχίο ή δίπλωμα οποιουδήποτε Τμήματος Τ.Ε.Ι. της 
ημεδαπής, περιλαμβανομένων και των πτυχίων Π.Σ.Ε. 
και Κ.Α.Τ.Ε.Ε., ή το ομώνυμο ή αντίστοιχης ειδικότητας 
πτυχίο ή δίπλωμα ισότιμων τίτλων σχολών της ημεδα¬ 
πής ή αλλοδαπής. 

4. Γ ια το διορισμό στο βαθμό του Δοκίμου απαιτεί¬ 
ται: 

- Δίπλωμα Επαγγελματικής Κατάρτισης Ι.Ε.Κ., οποι¬ 
οσδήποτε ειδικότητας του τομέα Χρηματοπιστωτικών 
και Διοικητικών Υπηρεσιών (πρώην Οικονομίας και Δι¬ 
οίκησης). 

- Πτυχίο Β' κύκλου Σπουδών Τ.Ε.Ε., ανεξάρτητα από 
ειδικότητα, ή πτυχίο Α' κύκλου Σπουδών Τ.Ε.Ε. οποιοσδή¬ 
ποτε ειδικότητας του Τομέα Οικονομίας και Διοίκησης. 

• - Απολυτήριος τίτλος: 

- Ενιαίου Λυκείου ή 

- Ενιαίου Πολυκλαδικού Λυκείου, Κλάδων: α) Διοικη¬ 
τικών Υπηρεσιών - Γραμματέων β) Οικονομίας γ) Βιβλι¬ 
οθηκονομίας ή 

- Τεχνικού Επαγγελματικού Λυκείου των τμημάτων: α) 
Ξενοδοχειακών Επιχειρήσεων β) Υπαλλήλων Επιχειρή¬ 
σεων Μεταφορών γ) Υπαλλήλων Λογιστηρίου δ) Υπαλ¬ 
λήλων Διοίκησης ε) Εμπορικών Επιχειρήσεων ή 

- Λυκείου Γ ενικής Κατεύθυνσης. 

ή άλλος ισότιμος και αντίστοιχος τίτλος σχολικής μο¬ 
νάδας της ημεδαπής ή αλλοδαπής και επιπλέον γνώση 
χειρισμού Η/Υ στα αντικείμενα α) επεξεργασία κειμένων 
β) υπολογιστικά φύλλα γ) υπηρεσίες διαδικτύου. 

5. Τα απαιτούμενα για το διορισμό προσόντα μπορεί 
να διαφοροποιούνται με απόφαση του Διοικητικού Συμ¬ 
βουλίου της Τράπεζας ανάλογα με τις εκάστοτε διαμορ- 
φούμενες ανάγκες και σύμφωνα με τις ρυθμίσεις του 
π.δ/γματος 50/2001, όπως τροποποιήθηκε και ισχύει». 

Αρθρο 3 

Το άρθρο 39, όπως τροποποιήθηκε και ισχύει, αντι¬ 
καθίσταται ως εξής: 

«Αρθρο 39 

Κλάδος Γεωτεχνικών 

1. Ο Κλάδος Γ εωτεχνικών περιλαμβάνει τις επόμενες 
θέσεις, που κατανέμονται σε βαθμούς ως εξής: 

©ΕΣΕΙΣ 

Στο βαθμό του Τμηματάρχη Α' 25 

Στους βαθμούς του Τμηματάρχη Β' 

μέχρι και του Υπολογιστή. 162 

ΣΥΝΟΛΟ: 187 


2. Οι θέσεις του Κλάδου Γ εωτεχνικών της προηγούμε¬ 
νης παραγράφου κατανέμονται στις επόμενες ειδικότη¬ 
τες, που διακρίνονται κατά βαθμούς ως εξής: 
α) Ειδικότητα Γεωπονίας: 

©ΕΣΕΙΣ 

Στο βαθμό του Τμηματάρχη Α' 20 

Στους βαθμούς του Τμηματάρχη Β' 

μέχρι και του Υπολογιστή 130 

ΣΥΝΟΛΟ: 150 

Γ ια το διορισμό στον εισαγωγικό βαθμό (του Υπολογι¬ 
στή) της ειδικότητας Γεωπονίας απαιτείται το ομώνυμο 
ή ταυτόσημο κατά περιεχόμενο ειδικότητας πτυχίο ή 
δίπλωμα Α.Ε.Ι. της ημεδαπής ή ισότιμο αντίστοιχης ει¬ 
δικότητας σχολών της αλλοδαπής, 
β) Ειδικότητα Δασολογίας και Φυσικού Περιβάλλο- 


Στο βαθμό του Τμηματάρχη Α' 2 

Στους βαθμούς του Τμηματάρχη Β' 

μέχρι και του Υπολογιστή 10 

ΣΥΝΟΛΟ: 12 

Γ ια το διορισμό στον εισαγωγικό βαθμό (του Υπολο¬ 
γιστή) της ειδικότητας Δασολογίας και Φυσικού Περι¬ 
βάλλοντος απαιτείται το ομώνυμο ή ταυτόσημο κατά 
περιεχόμενο ειδικότητας πτυχίο ή δίπλωμα Α.Ε.Ι. της 
ημεδαπής ή ισότιμο αντίστοιχης ειδικότητας σχολών 
της αλλοδαπής, 
γ) Ειδικότητα Κτηνιατρικής: 

ΘΕΣΕΙΣ 

Στο βαθμό του Τμηματάρχη Α' 3 

Στους βαθμούς του Τ μηματάρχη Β' 

μέχρι και του Υπολογιστή 22 

ΣΥΝΟΛΟ: 25 

Γ ια το διορισμό στον εισαγωγικό βαθμό (του Υπο¬ 
λογιστή) της ειδικότητας Κτηνιατρικής απαιτείται το 
ομώνυμο ή ταυτόσημο κατά περιεχόμενο ειδικότητας 
πτυχίο ή δίπλωμα Α.Ε.Ι. της ημεδαπής ή ισότιμο αντί¬ 
στοιχης ειδικότητας σχολών της αλλοδαπής. 

3. Την ειδικότητα των διοριζομένων στον ανωτέρω 
Κλάδο, στον εισαγωγικό βαθμό (του Υπολογιστή), ορίζει, 
σύμφωνα με τις ανάγκες της Τράπεζας, ο Διοικητής. 

4. Οι υπάλληλοι του κλάδου Γ εωτεχνικών που ήδη κα¬ 
τέχουν θέσεις με βαθμό Τμηματάρχη Α' θεωρούνται ότι 
κατέχουν προσωποπαγείς θέσεις με το βαθμό αυτό». 


Αρθρο 4 

Το άρθρο 41, όπως τροποποιήθηκε και ισχύει, αντικα¬ 
θίσταται ως εξής: 


«Αρθρο 41 

Κλάδος ΠΕ Μηχανικών 


1. Ο Κλάδος ΠΕ Μηχανικών περιλαμβάνει τις επόμενες 
θέσεις, που κατανέμονται σε βαθμούς ως εξής: 



©ΕΣΕΙΣ 

Στο βαθμό του Τμηματάρχη Α' 
Στους βαθμούς του Τ μηματάρχη Β' 

32 

μέχρι και του Υπολογιστή 

43 

ΣΥΝΟΛΟ: 75 


2. Γ ια το διορισμό στον εισαγωγικό βαθμό (του Υπο¬ 
λογιστή) απαιτείται το ομώνυμο ή ταυτόσημο κατά 
περιεχόμενο ειδικότητας πτυχίο ή δίπλωμα Α.Ε.Ι. της 
ημεδαπής ή ισότιμο αντίστοιχης ειδικότητας σχολών 
της αλλοδαπής. 

3. Την ειδικότητα των διοριζόμενων στον ανωτέρω 
Κλάδο, στον εισαγωγικό βαθμό (του Υπολογιστή), ορίζει, 
σύμφωνα με τις ανάγκες της Τράπεζας, ο Διοικητής». 

Άρθρο 5 

Το άρθρο 44, όπως τροποποιήθηκε και ισχύει, αντι¬ 
καθίσταται ως εξής: 

«Άρθρο 44 

ΚΆΑΔΟΣ ΑΝΑΛΥΤΩΝ, ΠΡΟΓΡΑΜΜΑΤΙΣΤΩΝ 
ΚΑΙ ΟΡΓΑΝΩΤΩΝ 

1. Ο Κλάδος Αναλυτών, Προγραμματιστών και Οργα¬ 
νωτών περιλαμβάνει τις επόμενες θέσεις, που κατανέ- 
μονται σε βαθμούς ως εξής: 

ΘΕΣΕΙΣ 

Στο βαθμό του Τμηματάρχη Α' 16 

Στους βαθμούς μέχρι του Τμηματάρχη Β' 64 

ΣΥΝΟΛΟ: 80 

2. Οι πέραν του Διευθυντή και των Υποδιευθυντών 
θέσεις του κλάδου Αναλυτών, Προγραμματιστών και 
Οργανωτών, κατανέμονται στις επόμενες ειδικότητες, 
που διακρίνονται κατά θέσεις και βαθμούς ως εξής: 


α) Ειδικότητα Αναλυτών: 

ΘΕΣΕΙΣ 

Στο βαθμό του Τμηματάρχη Α' 
Στους βαθμούς του Τμηματάρχη Β' 

15 

μέχρι και Υπολογιστή 

25 

ΣΥΝΟΛΟ: 40 


Για το διορισμό στον εισαγωγικό βαθμό (του Υπολο¬ 
γιστή) απαιτείται πτυχίο ή δίπλωμα: 

- Πληροφορικής 

- Πληροφορικής και Τηλεπικοινωνιών 

- Ηλεκτρολόγου Μηχανικού και Μηχανικού Υπολογι¬ 
στών 

- Εφαρμοσμένης Πληροφορικής 

- Ηλεκτρολόγου Μηχανικού και Τεχνολογίας Υπολο¬ 
γιστών 

- Μηχανικού Η/Υ και Πληροφορικής 

- Επιστήμης Υπολογιστών 

- Ηλεκτρονικού και Μηχανικού Υπολογιστών 

- Μηχανικών Πληροφοριακών και Επικοινωνιακών Συ¬ 
στημάτων 

- Μηχανικών Η/Υ Τηλεπικοινωνιών και Δικτύων 

- Επιστήμης και Τεχνολογίας Υπολογιστών 

- Επιστήμης και Τεχνολογίας Τηλεπικοινωνιών 

- Πληροφορικής (Ε.Α.Π) 

- Διδακτικής της Τεχνολογίας και Ψηφιακών Συστη¬ 
μάτων 

- Επιστημών και Πολιτισμού - Κατεύθυνση Η/Υ 
(Π.Σ.Ε.) 

Α.Ε.Ι. της ημεδαπής ή ισότιμο, αντίστοιχης ειδικότητας 
σχολών της αλλοδαπής. 

Τα απαιτούμενα για το διορισμό προσόντα μπορεί να 
διαφοροποιούνται με απόφαση του Διοικητικού Συμβου¬ 
λίου της Τράπεζας, ανάλογα με τις εκάστοτε διαμορ- 
φούμενες ανάγκες και σύμφωνα με τις ρυθμίσεις του 
π.δ/γματος 50/2001, όπως τροποποιήθηκε και ισχύει. 


β) Ειδικότητα Προγραμματιστών: 

ΘΕΣΕΙΣ 

Στο βαθμό του Τμηματάρχη Α' 
Στους βαθμούς του Τμηματάρχη Β' 

8 

μέχρι και του Βοηθού 

22 

ΣΥΝΟΛΟ: 30 


Γ ια το διορισμό στον εισαγωγικό βαθμό (του Βοηθού) 
απαιτείται πτυχίο ή δίπλωμα: 

- Πληροφορικής 

- Ηλεκτρονικών Υπολογιστικών Συστημάτων 

- Τεχνολογίας Πληροφορικής και Τηλεπικοινωνιών 

- Εφαρμοσμένης Πληροφορικής και Πολυμέσων 

- Βιομηχανικής Πληροφορικής 

- Πληροφορικής και Επικοινωνιών 

- Γεωπληροφορικής και Τοπογραφίας 

- Πληροφορικής και Τεχνολογίας Υπολογιστών 

- Τηλεπληροφορικής και Διοίκησης 

- Τηλεπικοινωνιών και Δικτύων Η/Υ (Π.Σ.Ε.) 

- Επιχειρηματικού Σχεδιασμού και Πληροφοριακών 
Συστημάτων 

- Εφαρμογών Πληροφορικής στη Διοίκηση και στην 
Οικονομία 

- Διαχείρισης Πληροφοριών 

Τ.Ε.Ι. της ημεδαπής ή Κ.Α.Τ.Ε.Ε. ή ισότιμος τίτλος σπου¬ 
δών αντίστοιχης ειδικότητας σχολών της ημεδαπής ή 
αλλοδαπής. 

Τα απαιτούμενα για το διορισμό προσόντα μπορεί να 
διαφοροποιούνται με απόφαση του Διοικητικού Συμβου¬ 
λίου της Τράπεζας, ανάλογα με τις εκάστοτε διαμορ- 
φούμενες ανάγκες και σύμφωνα με τις ρυθμίσεις του 
π.δ/γματος 50/2001, όπως τροποποιήθηκε και ισχύει, 
γ) Ειδικότητα Οργανωτών: 

ΘΕΣΕΙΣ 

Στο βαθμό του Τμηματάρχη Α' 2 

Στους βαθμούς του Τμηματάρχη Β' 

μέχρι και του Λογιστή Β' 8 

ΣΥΝΟΛΟ: 10 

Γ ια το διορισμό στο βαθμό του Λογιστή Β' της ειδι¬ 
κότητας Οργανωτών απαιτείται: 

Πτυχίο Α.Ε.Ι. της ημεδαπής ή ισότιμο της αλλοδαπής 
και επί πλέον μεταπτυχιακός τίτλος σπουδών στην Ανά¬ 
λυση και το Σχεδίασμά Συστημάτων και στη Διοίκηση 
Επιχειρήσεων Α.Ε.Ι. της ημεδαπής ή αναγνωρισμένου 
της αλλοδαπής 

ή πενταετής τουλάχιστον απασχόληση και εμπειρία 
σε παρεμφερείς τομείς. 

Τα απαιτούμενα για το διορισμό προσόντα μπορεί να 
διαφοροποιούνται με απόφαση του Διοικητικού Συμβου¬ 
λίου της Τράπεζας, ανάλογα με τις εκάστοτε διαμορ- 
φούμενες ανάγκες και σύμφωνα με τις ρυθμίσεις του 
π.δ/γματος 50/2001, όπως τροποποιήθηκε και ισχύει». 

Άρθρο 6 

Το άρθρο 45, όπως τροποποιήθηκε και ισχύει, αντι¬ 
καθίσταται ως εξής: 

«Αρθρο 45 
Κλάδος Ταμιακών 

1. Ο Κλάδος Ταμιακών περιλαμβάνει τις επόμενες θέ¬ 
σεις, που κατανέμονται σε βαθμούς ως εξής: 

ΘΕΣΕΙΣ 

Στο βαθμό του Τμηματάρχη Α' 2 

Στους βαθμούς του Τμηματάρχη Β' 

μέχρι και του Δοκίμου 40 

ΣΥΝΟΛΟ: 42 

2. Γ ια το διορισμό στον εισαγωγικό βαθμό (του Δοκί¬ 
μου) απαιτείται πτυχίο ή δίπλωμα ή απολυτήριος τίτλος 

δευτεροβάθμιας εκπαίδευσης της ημεδαπής ή ισότιμος 
της αλλοδαπής. 

3. Οι υπάλληλοι του κλάδου Ταμιακών που ήδη κατέ¬ 
χουν θέσεις με βαθμό Τμηματάρχη Α' θεωρούνται ότι 
κατέχουν προσωποπαγείς θέσεις με το βαθμό αυτό». 

Αρθρο 7 

Το άρθρο 46 καταργείται. 

Αρθρο 8 

Το άρθρο 47, όπως τροποποιήθηκε και ισχύει, αντι¬ 
καθίσταται ως εξής: 

«Άρθρο 47 

Κλάδος ΤΕ Μηχανικών 

1. Ο Κλάδος ΤΕ Μηχανικών περιλαμβάνει τις επόμενες 
θέσεις, που κατανέμονται σε βαθμούς ως εξής: 

ΘΕΣΕΙΣ 

Στο βαθμό του Τμηματάρχη Α' 6 

Στους βαθμούς του Τμηματάρχη Β' 

μέχρι και του Βοηθού 20 

ΣΥΝΟΛΟ: 26 

2. Για το διορισμό στον εισαγωγικό βαθμό (του Βοη¬ 
θού) απαιτείται το ομώνυμο ή αντίστοιχο κατά ειδικό¬ 
τητα πτυχίο ή δίπλωμα Τ.Ε.Ι. ή Κ.Α.Τ.Ε.Ε. της ημεδαπής ή 
ισότιμων τίτλων σχολών της ημεδαπής ή αλλοδαπής. 

3. Την ειδικότητα των διοριζομένων στον ανωτέρω 
Κλάδο, στον εισαγωγικό βαθμό (του Βοηθού), ορίζει, 
σύμφωνα με τις ανάγκες της Τράπεζας, ο Διοικητής». 

Αρθρο 9 

Το άρθρο 48, όπως τροποποιήθηκε και ισχύει, αντι¬ 
καθίσταται ως εξής: 

«Άρθρο 48 

Κλάδος ΔΕ Τεχνικών 

1. Ο Κλάδος ΔΕ Τεχνικών περιλαμβάνει τις επόμενες 
θέσεις, που κατανέμονται σε βαθμούς ως εξής: 

©ΕΣΕΙΣ 

Στο βαθμό του Τμηματάρχη Α' 6 

Στους βαθμούς του Τμηματάρχη Β' 

μέχρι και του Δοκίμου 26 

ΣΥΝΟΛΟ: 32 

2. Για το διορισμό στον εισαγωγικό βαθμό (του Δο¬ 
κίμου) απαιτείται το ομώνυμο ή αντίστοιχο κατά περί¬ 
πτωση ειδικότητας 

α) Δίπλωμα Επαγγελματικής Κατάρτισης Ι.Ε.Κ. ή 
β) Πτυχίο Α ή Β κύκλου σπουδών Τ εχνικών - Επαγγελ¬ 
ματικών Εκπαιδευτηρίων ή 
γ) Απολυτήριος τίτλος Ενιαίου Πολυκλαδικού Λυκείου 

ή 

δ) Τεχνικού Επαγγελματικού Λυκείου ή 
ε) Τεχνικής Επαγγελματικής Σχολής ή 
στ) Της σχολής Μαθητείας του Ο.Α.Ε.Δ. του ν. 1346/1983 
(Φ.Ε.Κ. 46 Α') ή άλλων ισότιμων τίτλων σχολικών μονά¬ 
δων της ημεδαπής ή αλλοδαπής. 

3. Την ειδικότητα των διοριζομένων στον ανωτέρω 
Κλάδο, στον εισαγωγικό βαθμό (του Δοκίμου), ορίζει, 
σύμφωνα με τις ανάγκες της Τράπεζας, ο Διοικητής». 

Άρθρο 10 

Το άρθρο 49, όπως τροποποιήθηκε και ισχύει, αντι¬ 
καθίσταται ως εξής: 


«Άρθρο 49 

Κλάδος ΔΕ Προσωπικού Η/Υ 

1. Ο Κλάδος ΔΕ Προσωπικού Η/Υ περιλαμβάνει τις επό¬ 
μενες θέσεις, που κατανέμονται σε βαθμούς ως εξής: 

©ΕΣΕΙΣ 

Στο βαθμό του Τμηματάρχη Α' 7 

Στους βαθμούς του Τμηματάρχη Β' 

μέχρι και του Δοκίμου 20 

ΣΥΝΟΛΟ: 27 

2. Γ ια το διορισμό στον εισαγωγικό βαθμό (του Δο¬ 
κίμου) απαιτείται: 

α) Δίπλωμα Επαγγελματικής Κατάρτισης Ι.Ε.Κ. οποιοσ¬ 
δήποτε ειδικότητας του τομέα Πληροφορικής ή 
β) Πτυχίο Α ή Β κύκλου σπουδών Τεχνικού - Επαγγελ¬ 
ματικού Εκπαιδευτηρίου: 

(ί) οποιοσδήποτε ειδικότητας του τομέα Πληροφορι¬ 
κής - Δικτύων Η/Υ 

(ϋ) ειδικότητας Ηλεκτρονικών Υπολογιστικών Συστη¬ 
μάτων του Ηλεκτρολογικού Τομέα ή 
γ) Απολυτήριος τίτλος 

(ί) κλάδου Πληροφορικής Ενιαίου Πολυκλαδικού Λυ¬ 
κείου 

(ϋ) τμήματος Προγραμματιστών Ηλεκτρονικών Υπολο¬ 
γιστών, Τεχνικού Επαγγελματικού Λυκείου ή 
(μι) ειδικότητας Υπαλλήλων Χειριστών Η/Υ, Τεχνικής 
Επαγγελματικής Σχολής ή 

άλλος ισότιμος και αντίστοιχος τίτλος Σχολικής Μο¬ 
νάδας Δευτεροβάθμιας Εκπαίδευσης, της ημεδαπής ή 
αλλοδαπής». 

Άρθρο 11 

Το άρθρο 50, όπως τροποποιήθηκε και ισχύει, αντι¬ 
καθίσταται ως εξής: 

«Άρθρο 50 

Ο κλάδος των Οικονομολόγων και των Γεωργοοικο- 
νομολόγων περιλαμβάνει, πέραν των θέσεων Διευθυ¬ 
ντή και Υποδιευθυντή, πέντε (5) θέσεις στο βαθμό του 
Οικονομολόγου Α'. 

Μετά την καθ’ οιονδήποτε τρόπο αποχώρηση των 
υπαλλήλων του κλάδου αυτού, οι θέσεις μεταφέρονται 
στον κλάδο Οικονομικών και ο κλάδος των Οικονομολό¬ 
γων και των Γεωργοοικονομολόγων καταργείται». 

Άρθρο 12 

Η παράγρ. 1 του άρθρου 52, όπως τροποποιήθηκε και 
ισχύει, αντικαθίσταται ως εξής: 

«1. Ο Κλάδος Δακτυλογράφων περιλαμβάνει 50 θέσεις 
που κατανέμονται στους βαθμούς από του Τμηματάρχη 
Β' μέχρι και του Δοκίμου. 

Η υπηρεσιακή εξέλιξη των υπαλλήλων του ανωτέρω 
Κλάδου, μετά το βαθμό του Τμηματάρχη Β', είναι δυνα¬ 
τή μετά από προηγούμενη μετάταξή τους στον Κλάδο 
Οικονομικών με τους όρους και τις προϋποθέσεις του 
άρθρου 96 του Οργανισμού, όπως κάθε φορά ισχύει». 

Άρθρο 13 

Οι παράγρ. 4α και 4β του άρθρου 65, όπως τροποποι¬ 
ήθηκε και ισχύει, αντικαθίστανται ως εξής: 

«4.α) Στους υπαλλήλους πτυχιούχους Α.Ε.Ι. ανεξάρτητα 
από το βαθμό, καταβάλλεται επίδομα επιστημονικής 

απόδοσης που υπολογίζεται στο βασικό τους μισθό, 
σύμφωνα με τις συλλογικές συμβάσεις ή διαιτητικές 
αποφάσεις που ισχύουν κάθε φορά. 

Σε όσους από αυτούς κατέχουν και πτυχίο μεταπτυχι¬ 
ακών σπουδών Α.Ε.Ι. της ημεδαπής ή αλλοδαπής, ή διδα¬ 
κτορικό δίπλωμα, το επίδομα επιστημονικής απόδοσης 
καθορίζεται σε ποσοστό επί του βασικού τους μισθού, 
σύμφωνα με τις συλλογικές συμβάσεις ή διαιτητικές 
αποφάσεις που ισχύουν κάθε φορά. 

β) Στους υπαλλήλους πτυχιούχους Τ.Ε.Ι. ανεξάρτητα 
από το βαθμό, καταβάλλεται επίδομα επιστημονικής 
απόδοσης που υπολογίζεται στο βασικό τους μισθό, 
σύμφωνα με τις συλλογικές συμβάσεις ή διαιτητικές 
αποφάσεις που ισχύουν κάθε φορά. 

Σε όσους από αυτούς κατέχουν και πτυχίο μεταπτυ¬ 
χιακών σπουδών Α.Ε.Ι. της ημεδαπής ή αλλοδαπής, κα¬ 
ταβάλλεται επί πλέον επίδομα επιστημονικής απόδοσης 
σε ποσοστό 10% επί του βασικού τους μισθού ή όπως 
αυτό καθορίζεται κάθε φορά με τις συλλογικές συμβά¬ 
σεις ή διαιτητικές αποφάσεις». 

Άρθρο 14 

Οι παράγρ. 8α και 8β του άρθρου 96, όπως τροποποι¬ 
ήθηκε και ισχύει, αντικαθίστανται ως εξής: 

«8α) Υπάλληλοι όλων των κλάδων του Βοηθητικού 
προσωπικού ηλικίας μέχρι 50 ετών, εφόσον έχουν συ¬ 
μπληρώσει τετραετή τουλάχιστον ευδόκιμη πραγματική 
υπηρεσία στον κλάδο στον οποίο ανήκουν και διαθέτουν 
ή αποκτούν τίτλους σπουδών που απαιτούνται, σύμφωνα 
με τα άρθρα 38 έως 52 του Οργανισμού, για την πρό¬ 
σληψη στο Κύριο Προσωπικό, έχουν δε απασχοληθεί 
ευδόκιμα επί διετία τουλάχιστον με καθήκοντα Κυρίου 
προσωπικού, μπορούν μετά από αίτησή τους, εφόσον 
συντρέχει υπηρεσιακή ανάγκη, να μετατάσσονται σε 
κενές θέσεις κλάδων του Κυρίου προσωπικού, αντίστοι¬ 
χων των τίτλων σπουδών τους και της εμπειρίας τους 
από την προηγούμενη απασχόληση. 

Η ως άνω διετής τουλάχιστον υπηρεσία θα αποδει- 
κνύεται από τα στοιχεία των ατομικών φακέλων των 
υπαλλήλων. 

β) Οι μετατασσόμενοι εντάσσονται σε βαθμό και με 
αρχαιότητα σ’ αυτόν, που αντιστοιχεί στο χρόνο που 
απαιτείται για την προαγωγή στον κατεχόμενο βαθμό 
του Βοηθητικού προσωπικού, μειωμένο κατά τρία έτη, με 
βάση τον εισαγωγικό βαθμό που δικαιολογεί ο κατεχό- 
μενος τίτλος σπουδών (Δοκίμου, Βοηθού ή Υπολογιστή) 
και όχι πέραν του βαθμού του Αρχιλογιστή, ενώ για τη 
μισθολογική ένταξη λογίζεται ολόκληρος ο χρόνος της 


πραγματικής υπηρεσίας του στην Τράπεζα πλέον του 
χρόνου τυχόν προϋπηρεσίας. 

Τα ανωτέρω ισχύουν, ανεξάρτητα του χρόνου απόκτη¬ 
σης του απαιτούμενου για τη μετάταξη τίτλου σπουδών, 
έχουν δε εφαρμογή χωρίς αναδρομικές οικονομικές 
συνέπειες και στους υπαλλήλους που μετατάχθηκαν 
από κλάδους του Βοηθητικού σε κλάδους του Κύριου 
Προσωπικού από 24.2.1995 και εφεξής». 

Άρθρο 15 

Το άρθρο 100, όπως τροποποιήθηκε και ισχύει, αντι¬ 
καθίσταται ως εξής: 

«Αρθρο 100 

Αξιολόγηση της Απόδοσης 

1. Για κάθε υπάλληλο διενεργείται, κάθε έτος, αξιολό¬ 
γηση της απόδοσής του, τα αποτελέσματα της οποίας 
καταγράφονται στο αντίστοιχο Έντυπο Αξιολόγησης 
και Ανάπτυξης, σύμφωνα με όσα προβλέπονται στον 
οικείο Κανονισμό Αξιολόγησης των υπαλλήλων της 
Τ ράπεζας. 

2. Ο Κανονισμός της Αξιολόγησης: 

- Περιγράφει τη διαδικασία, τα κριτήρια και ταΈντυπα 
που αφορούν στην αξιολόγηση της απόδοσης καθώς 
και τους αξιολογητές κατά περίπτωση. 

- Καταρτίζεται και τροποποιείται με απόφαση του 
Δ.Σ. της Τ ράπεζας». 

Αρθρο 16 

Η παράγραφος 2β του άρθρου 115, όπως τροποποιή¬ 
θηκε και ισχύει, αντικαθίσταται ως εξής: 

«2β) Το πρόστιμο περιέρχεται στο Ταμείο Υγείας Προ¬ 
σωπικού Α.Τ.Ε. από 1.1.2007». 

Άρθρο 17 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2007 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπίσπιβΐ: ΗΗρι/Μνννν.θΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 < ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.ατ - 6-πΐ3ίΙ: ιν8ίππ35ΐ6ΐ·.8ί@ίΤ.ιιι· 














